התנאים על סט הצילומים יהיו תנאים נאותים לעבודה. לשחקן יינתן על ידי כל המעורבים בהפקה יחס של כבוד, תוך התחשבות ככל הניתן בצרכיו ובאילוציו של השחקן.הסטודנט ידאג למקום סגור, נקי, מסודר, מואר, מוצל, מחומם או ממוזג בהתאם לצורך, מוגן מפני מזג האוויר, שקט ומוגן בצורה מתאימה, שישמש למנוחת כל השחקנים הנוכחים באתר הצילומים במשך ימי הצילום ובו מתקני ישיבה ושכיבה לפי הצורך.הסטודנט ידאג למקום סגור, נקי, מסודר, מואר, מוצל, מחומם או ממוזג בהתאם לצורך, ומוגן מפני מזג האוויר המיועד להלבשה ולאיפור של השחקנים ויכיל בנוחות את כל השחקנים הנוכחים באתר הצילומים.לשחקן יסופקו במשך ימי הצילום, לפחות שתי ארוחות (בוקר וצהרים) ובמקרה של צילומי לילה שתי ארוחות בהתאם לשעות העבודה, והכל בתנאי שהשחקן נוכח באתר הצילומים בזמן הארוחה.כמו כן, מתחייב הבמאי לספק לשחקן בזמן הצילומים באתר הצילומים, על חשבונו של המפיק, כריכים, כיבוד קל, משקה חם (תה, קפה), מי שתייה נקיים ו/או משקאות קלים/קרים ללא הגבלה.